חוה מרדכוביץ

חוה מרדכוביץ (בצ'כית: Hava Mordohovich; 5 בפברואר 1935, צ'כוסלובקיה – 3 בינואר 2014, ב' בשבט תשע"ד, ישראל) הייתה גרפיקאית וטיפוגרפית ישראלית שהתמחתה בעיצוב, דפוס והוצאה לאור של ספרי אמנות ואדריכלות.

== קורות חיים ==
חוה נולדה בשם אמה ווייס (Emma Weiss) בניטרה, צ'כוסלובקיה לפירושקה ואיגנץ, בני המעמד הבינוני שעסקו במסחר זעיר. משפחתה התגוררה בכפר שופורנה (Šoporňa). בתקופת השואה, היא הוברחה להונגריה וב-1944 הוחזרה על ידי אמה לסלובקיה. אחיה הבכור אריך ווייס נספה באושוויץ. בשנת 1945, בתום מלחמת העולם השנייה, בגיל 10, החלה לראשונה ללמוד בבית ספר. ב-1947 נולדה אחותה הצעירה ורה.

בשנת 1949, בהיותה בת 14, עלתה המשפחה לארץ. עם העלייה לארץ ניתן לה השם העברי חוה, ולאחותה ורה השם רותי. לזמן קצר שהתה בקבוץ שדה אליהו ומשם עברה לנהריה. אביה איגנץ עבד בבניין כטפסן ובבית החרושת ישאסבסט, אמה פירושקה בניקיון בקופת חולים. ב-1954 סיימה חווה את בית הספר התיכון בנהריה (מחזור א) ואת בחינות הבגרות והתגייסה לצה"ל, והייתה מהראשונות לשרת בצה"ל בתפקיד נהגת.

בשנת 1955 למדה בטכניון לימודי ערב ובשנים 1956–1957 גרפיקה שימושית בבצלאל החדש לאמנות ולאומנות. בשנים 1958–1960 היא המשיכה את לימודיה בלונדון, בבית הספר המרכזי ללימודי אמנות ואומנות , וסיימה את לימודיה שם עם תעודה בהוצאה לאור ועיצוב ספרים. ב-1960–1961 למדה גרפיקה ודפוס באקדמיה לאמנויות יפות בווינה.

בשנת 1960 נישאה לחבר נעוריה דניאל מרדכוביץ שלמד אז וטרינריה בווינה. בשנים 1961–1963 עבדה בציריך במשרדו של האמן המעצב מקס ביל .<ref>מקס ביל למד בבאוהאוס בדסאו, בין מוריו היו אצל ואסילי קנדינסקי ופול קליי. הוא זכור בעיקר בזכות הכרונוסקופים שלו (שעוני יד) המיוצרים על ידי חברת ג'ונגאנס בגרמניה. עבודותיו נמצאות, בין היתר, באוספים של המוזיאון לאמנות מודרנית בניו יורק, במכון לאמנות בשיקגו ובגלריה הלאומית לאמנות בוושינגטון.</ref> ב-1964 בני הזוג התגוררו בהולנד וב-1965 שבו לישראל והתיישבו בירושלים. היא הקימה סטודיו לגרפיקה. שלושת ילדיהם נולדו בארץ: תמר (1965), ערן (1967) ורחל (1974).

ב-1969 הצטרפה לצוות התכנון של תוכנית אב ל שבראשו עמד האדריכל אריה שרון, בוגר הבאוהאוס. זאת לאחר שנודע לו כי עבדה עם מקס ביל. היא עבדה עמו שנה כמעצבת. כשהחליט לפרסם את כל החומר שנאסף, היא התבקשה להנחות צוות מצומצם בהכנה של ספר. באותו זמן היא עצבה מספר ספרים שעוסקים בעיר העתיקה, בהם ישיבת פורת יוסף אותה תכנן האדריכל משה ספדיה, ושווקים ורחובות מסחר. העבודה התפרסמה בספר Planning Jerusalem, אותו עיצבה והספר זכה בפרס מוזיאון ישראל לעיצוב בשנת 1973.<ref>Kaufman S. Preserving and beautifying the Old City. TARBUT 27, FALL 1973. Pp. 16-17</ref> 

בשנת 1970 עברה משפחת מרדכוביץ להתגורר ברובע היהודי המשתקם, והייתה בין המשפחות הראשונות שהתיישבו מחדש בכיכר בתי מחסה, לאחר שחרור העיר העתיקה. היא הייתה פעילה בוועד התושבים. בשנים אלו היא הייתה מעצבת עצמאית, בעלת סטודיו לגרפיקה שהתמחה באדריכלות והיסטוריה של ארץ ישראל, אמנות ושילוט.

בשנת 1977 המשפחה עברה לחיפה והסטודיו המשיך להתפתח. היא עסקה בהוראה במחלקה לעיצוב גרפי, ב. היא העסיקה במהלך השנים בסטודיו סטודנטים שסיימו לימודיהם, הראשונה בהם הייתה המעצבת פרופ' טרי שרויאר שהייתה לשותפתה במשך עשור, האחרון שבהם – הגרפיקאי כפיר מלכא.

ב-3 בינואר 2014, בגיל 78, נפטרה בחיפה.

בשנת 2020 הפקידו יורשיה של מרדכוביץ את הארכיון שלה במרכז לחקר המורשת הבנויה ע"ש אבי ושרה ארנסון, בפקולטה לארכיטקטורה ובינוי ערים בטכניון. בנובמבר 2021 נערך אירוע הוקרה בטכניון לרגל קליטת עזבונה של מרדכוביץ במרכז לחקר המורשת הבנויה.

== הוראה ==
בשנים 1977–1995, חוה עסקה בהוראה במחלקה לעיצוב גרפי, מכללת נרי בלומפילד – ויצו חיפה. היא לימדה את מקצועות הטיפוגרפיה. הייתה ממייסדי המחלקה כאשר הצטרפה לסגל המרצים בסוף שנות השבעים, מעט לאחר הקמתה, ולימדה בה עד תחילת שנות האלפיים.
חוה העמידה דורות רבים של מעצבים וטיפוגרפים ועם חלקם שמרה על קשרים אישיים ומקצועיים למשך כל שנות פעילותה.

== פרסים ==
* 1973 - מדליית כסף בתחרות הבינלאומית הדו-שנתית מטעם מוזיאון ישראל לספר האמנותי Planning Jerusalem - The old city and its environs
* 1997 - פרס זהב בתחרות הספר הישראלי הנאה מטעם המכון לקידום האריזה והעיצוב, על עיצוב והפקת הספר הבתים נדמו להיכלות בהוצאת משרד הביטחון.
* 2002 - מקום שני – עיצוב הכסף, בתחרות חתך הזהב מטעם משרד המדע, התרבות והספורט ואגודת המעצבים הגרפיים בישראל על עיצוב הספר פנורמה ישראלית בהוצאת משרד הביטחון.
* 2011 - פרס העיצוב מטעם משרד התרבות – "על עשייה רגישה ואיכותית בתחום עיצוב ספרי האמנות והאדריכלות בארץ, במקביל לעשייתה רבת השנים שהעמידה תלמידים רבים. ספריה עשויים בקפידה מקצועית רבה, מתוך התייחסות אישית לכל הנושאים בהם עסקה".<ref>[https://www.prtfl.co.il/archives/69089 הזוכים בפרס העיצוב של משרד התרבות לשנת 2011] / יובל סער. 24 בספטמבר 2011. פורטפוליו</ref>

== פרויקטי עיצוב ==
=== עיצוב גרפי - שילוט ===
* 1994 - עיצוב מסוקה הפרטי של גיטה שרובר, דאלאס, טקסס.
* 1995 - תכנון וביצוע שילוט הכוונה במתחם הר הזיכרון / יד ושם ירושלים.
* 1980–1983 - תכנון שילוט עבור קק"ל: פארק קנדה, לטרון.
* 1985–1993 - תכנון שילוט עבור רשות הגנים הלאומיים.
* 1987–1995 - שילוט עבור קרן גבריאל שרובר: טיילת שרובר בירושלים, בית גבריאל בכנרת.
* 2008-1995 - תכנון שילוט עבור הטכניון: שילוט תורמים, שילוט בניינים ושילוט שמות נופלים.
* 2002 - שילוט מרכז מורשת בגין.
* עיצבה את הכיתוב על גבי המצבה של ראש הממשלה יצחק רבין ושל רעייתו לאה רבין, שתכנן האדריכל משה ספדיה.

=== עיצוב סדרות פרסומים ===
* 1992–1998 - פרסומי סמינר ירושלים בארכיטקטורה (The Jerusalem Seminar in Architecture).
* 1993–2001 - חוברות פרסי סטודנטים – הפקולטה לארכיטקטורה ובינוי ערים, הטכניון, חיפה.
* 2005-1997 - עיצוב ספרים בסדרה להנצחת זכרם של נשיאי ישראל וראשי ממשלותיה (עורכת הסדרה: ימימה רוזנטל). הוצאת ארכיון המדינה.
* 2007-1985 - אדריכל משה ספדיה – פרסומי פרויקטים בישראל וברחבי העולם.
* 2008-1988 - עיצוב והפקת קטלוגים לתערוכות במוזיאון הפתוח תפן, ב וב בתל חי ובהם: יעקב שטיינהרדט (1988), אילן אברבוך (1997), "פיסול ישראלי" (1998), נפתלי בזם (2000), אברהם אופק (2001), יעקב דורצ'ין (2003), משה רוזנטליס (2004), עפר ללוש (2005), הרמן שטרוק (2007), אלפונס הימלרייך (2005).

=== עיצוב ספרים וקטלוגים ===
* 1970	מרכז לשעות הפנאי ואודיטוריום רב תכליתי, חיפה
* 1970	Old City of Jerusalem and its Enviros, Outline Townplanning Scheme
* ירושלים העיר העתיקה - שווקים ורחובות מסחר / צוות תכנון העיר העתיקה וסביבתה: אריה שרון, דוד אנטול ברוצקוס, אלדר שרון
* 1972	Planning Jerusalem: the old city and its environs / Planning team of the outline Townplanning Scheme: Arieh Sharon, David Anatol Brutzkus, Eldar Sharon 
* 1986	אלכסנדר ברוולד - הארכיטקט והאמן : 1930-1877 / ליליאן ריכטר
* 1986	The Harvard Jerusalem Studio :Urban design for the Holy City / assistant editors: Rudy Barton, Uri Shetrit 
* 1986	חפצים נבחרים מאוסף מוזיאון ראובן ועדית הכט / רחל חכלילי ויעקב משורר
* 1986	ארצות הגליל / אבשלום שמואלי, ארנון סופר, נורית קליאוט (עורכים)
* 1987	אמנות יהודית בגולן 
* 1988	Armenische Kunst: Die faszinierende Sammlung des armenischen Patriarchats in Jerusalem / Narkiss Bezalel
* 1988	גלוסקמות יהודיות מעוטרות בשלהי תקופת בית שני / רחל חכלילי
* 1990	The Pictorial history of the Holocaust / Yitzhak Arad (ed.)
* 1990	דני קרוון / פייר רסטני
* 1993	מיכאל גרוס / מרדכי עומר
* 1993	בניין בית המשפט העליון, ירושלים / יוסף שרון, רם כרמי, עדה כרמי-מלמד
* 1994	פיסול ישראלי בתפן: העשור האחרון 
* 1996	הבתים נדמו להיכלות: סיפורה של נווה צדק / יהודית קופר-וייל
* 1996	שמואל שלזינגר: ציורים / שמואל שלזינגר, אני גולדנברג
* 1997	פיסול ורישום / אורבוך אילן
* 1997	אקוורלים ובנייני אבן בירושלים / דוד אנטול ברוצקוס
* 1997	קו האופק - חיפה: כרמל בים יבוא / דובי טל ומוני הרמתי
* 1997	מבנים ותנועה, סנטיאגו קלטראווה / רבקה השמשוני ואלכסנדר צוניס
* 1998	לאונרדו דה וינצ'י מדען ומהנדס / צבי דורי ורבקה השמשוני
* 1998	תקומה - 50 השנים הראשונות / אביעד קליינברג
* 1998	בין יעקב לישראל: זהות ומולדת ביצירתו של יעקב שטיינהרט / גבריאל מענית ורותי אופק
* 1998	משה ספדיה, אדריכלות מוזיאונים 1971–1998 / משה ספדיה ודפנה רז
* 1999	Al Mansfeld – An architect in Israel / Anna Teut (ed.)
* 1999	חירייה במוזיאון : הצעות אמנים ואדריכלים לשיקום האתר / מרטין וייל
* 1999	מולדת הרימון : ארץ ישראל בציורי שמואל בונה ובשירת יעקב אורלנד / רותי אופק
* 1999	סשה אוקון - ציור / אלכסנדר (סאשה) אוקון ורותי אופק
* 1999	נועם בן-יעקב - פיסול ופיסול גוף / נועם בן-יעקב, רותי אופק, דניס סיס
* 2000	עכו – אתרים מימי הטורקים / ברנהרד דיכטר, אלכס כרמל ולמן באומוול
* 2000	הארץ שלנו : צילומים / אלכס ליבק
* 2000	מראה מקום : מאה שנות צילום בארץ ישראל / ויויאן סילבר-ברודי
* 2000	שלמה זלינגר - פסלים באוסף המוזיאון הפתוח / שלמה זלינגר ורותי אופק
* 2000	נפתלי בזם - סולם חבלים : 1996-1999 / נפתלי בזם ורותי אופק
* 2001	דוד גבריאלי - פרופיל אנושי / דוד גבריאלי ורותי אופק
* 2001	אברהם אופק - מקיר לקיר / אברהם אופק ורותי אופק
* 2001	Baha'i shrine and gardens on Mount Carmel, Haifa, Israel : a visual journey / Moshe Zur Zurich, Ruhi Vargha and Eliza Rasiwala
* 2002	פנורמה ישראלית / אביעד קליינברג
* 2002	גבולות הפיסול : פיסול ישראלי בין אמנות, מדע ותעשייה / חיים נ. פינקלשטיין, חיים מאור ורותי אופק
* 2003 Santiago Calatrava – The Artworks / Michael Levin	
* 2003	יעקב דורצ'ין - הרישומים: יצירה בדו-ממד / יעקב דורצ'ין ורותי אופק
* 2003	יעקב חפץ - רישומי מחשבות: יצירה בדו-ממד / יעקב חפץ ורותי אופק
* 2003	אנגוסים / צבי לחמן
* 2003	זיכרונות ויזואליים : ישראל הדני - פיסול / ישראל הדני ורותי אופק
* 2003	Israel 360 / Mordechai Naor (Photos Dana Friedlander) 
* 2003	שרי אנסקי, אוכל (צילומים אלכס ליבק)
* 2004	בניין משרד החוץ בירושלים
* 2004	אין כבר דרך חזרה : שירים וסיפורים על ישראל אחרת / יורם טהרלב
* 2004	יהודית ילין-גינת : עבודות נבחרות בין השנים 1943–2003 / יהודית ילין-גינת, גדעון אפרת, אילן ויזגן
* 2004	חיבורים : אורנה בן-עמי - פיסול בברזל / אורנה בן-עמי
* 2004	חיבורים : יובל פלד - ציור / יובל פלד
* 2004	חדוות הצבע / משה רוזנטליס ורותי אופק
* 2005	נפתלי בזם / גדעון עפרת
* 2005	רטרוספקטיבה / דוד רזניק
* 2006	חיפה עכשיו / צבי רוגר ויוסי בן ארצי
* 2007	שירת האגם הגווע / פטר מירום וידידיה פלס
* 2007	חפצים חיים / עמי ואלך
* 2007	הרמן שטרוק, 1944-1876 : אמן ההדפס / חיים אהרון בן דוד

== קישורים חיצוניים ==
* [https://museum.imj.org.il/artcenter/newsite/he/?artist=מרדכוביץ,%20חוה&list=מ חוה מרדכוביץ], באתר מוזיאון ישראל, ירושלים 1995-2021
* 
* יובל סער, [https://www.prtfl.co.il/archives/69089 הזוכים בפרס העיצוב של משרד התרבות לשנת 2011], 24 בספטמבר 2011. פורטפוליו

== הערות שוליים ==

קטגוריה:גרפיקאים ישראלים
קטגוריה:מעצבות גופנים ישראליות
קטגוריה:המרכז האקדמי לעיצוב ולחינוך ויצו חיפה
קטגוריה:עולים לאחר קום המדינה: 1948–1950
קטגוריה:ישראליות שנולדו ב-1935
קטגוריה:ישראליות שנפטרו ב-2014